《增江送陆老师入觐 其二》
明代·李孙宸

蓬岛飞来第几山，山城如在赤城间。开云客自工裁锦，求令人非学驻颜。

桃李日边栽并倚，鹤琴天路去难攀。忧时鞅掌还封事，莫向飞凫羡独閒。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。